নিজস্ব প্রতিবেদন: সিআইডির পাঠানো দ্বিতীয় নোটিসও এড়িয়ে গেলেন ঋতব্রত বন্দ্যোপাধ্যায়। গত ১৪ অক্টোবর সাংসদকে তলব করে দ্বিতীয় নোটিস পাঠায় কেন্দ্রীয় গোয়েন্দা সংস্থা। আজ তাঁকে ভবানীভবনে হাজিরার নির্দেশ দেওয়া হয়। তবে প্রথম দফার মত দ্বিতীয় দফাতেও আসতে পারবেন না বলে আইনজীবী মারফত্ জানিয়েছেন ঋতব্রত। ভবানীভবনে গিয়ে চিঠি পৌছে দেন সাংসেদর আইনজীবী। সূত্রের খবর,  কেন্দ্রীয় গোয়েন্দা সংস্থার কাছে কয়েকদিনের সময় চেয়েছেন বহিষ্কৃত সিপিএম সাংসদ। এক মহিলাকে বিয়ে প্রতিশ্রুতি দিয়ে সহবাসের অভিযোগ উঠেছে বহিষ্কৃত সিপিএম সাংসদের বিরুদ্ধে। শুধু সিআইডি-ই নয়। গত সপ্তাহেই ঋতব্রতকে ডেকে পাঠিয়েছিল দিল্লি পুলিসও। যদিও দিল্লি পুলিসের কাছেও হাজিরা এড়িয়ে গেছেন ঋতব্রত।